डार्विन नुन्येस
डार्विन नुन्येस (स्पेनी: Darwin Núñez) उरुग्वे के एक पेशेवर फुटबॉलर है जो प्रीमियर लीग क्लब लिवरपूल और उरुग्वे की राष्ट्रीय टीम के लिए स्ट्राइकर के रूप में खेलते हैं। पेनारोल की युवा अकादमी से आए नुन्येस को 2017 में पहली बार टीम में स्थान मिला। अगस्त 2019 में वह रिकॉर्ड शुल्क पर स्पेनिश क्लब अल्मेरिया में शामिल हो गए। एस एल बेनफिका ने 2020 में नुन्येस को €2.4 करोड़ के क्लब-रिकॉर्ड पर अपने साथ जोड़ा जो पुर्तगाली फुटबॉल इतिहास का सबसे महंगा अनुबंध था। अपने दूसरे ही सत्र में उन्होंने 28 मैचों में 26 गोल के साथ प्रिमेइरा लीगा में शीर्ष स्कोरर के लिए बोला डी प्रता जीता था। नुन्येस का नाम प्रिमेइरा लीगा टीम ऑफ द ईयर और प्रिमेइरा लीगा प्लेयर ऑफ द ईयर में शामिल किया गया। जून 2022 में लिवरपूल ने €7.5 करोड़ के लिए नुन्येस साथ अनुबंध किया। क्लब के लिए अपने पहले प्रतिस्पर्धी खेल में उन्होंने स्कोर किया और टीम ने एफए कम्युनिटी शील्ड में जीत हासिल की। विभिन्न युवा स्तरों पर उरुग्वे का प्रतिनिधित्व करने के बाद नुन्येस को अक्टूबर 2019 में पहली बार अंतरराष्ट्रीय टीम में शामिल किया गया। उन्होंने पेरू के खिलाफ अपने अंतरराष्ट्रीय पदार्पण मैच में गोल किया था। चोट के कारण 2021 कोपा अमेरिका से चूकने के बाद नुनेज़ ने 2022 फीफा विश्व कप में उरुग्वे का प्रतिनिधित्व किया।